[{"text_idx": "#000000", "text": "EsilehtUudisedHarukogudKontaktidU\u0308ldinfoDokumendidArengukavaPo\u0303hima\u0308a\u0308rusKasutamise kordTo\u0308o\u0308korralduse reeglidTasulised teenused \u2013 ma\u0308a\u0308rusTeavikute tasuta vo\u0303o\u0303randamise ja mu\u0308u\u0308gi kordIsikuandmete to\u0308o\u0308tlemise kordKomplekteerimispo\u0303himo\u0303ttedLahtiolekuajadAruandedStatistikaNo\u0303ukoguAjaluguTeenindusEdasta tellimissoovitusLugejaks vormistamineRaamat kadunud, viivisedInfoteenindusKoduteenindusKasutajakoolitusedRaamatukogutunnidAvalik Internetipunkt (AIP) / WifiTasulised teenusedNo\u0303upidamise ruumKaugto\u0308o\u0308Raamatukapp / TagastuskastE-kataloogU\u0308ritusedVariaValga maakonna rahvaraamatukogudSu\u0308ndmuste arhiivA. Gailiti nimeline novelliauhindRa\u0308nduriraamatukoguDokumendiregisterSearch Menu"}, {"text_idx": "#000001", "text": "DokumendidArengukavaPo\u0303hima\u0308a\u0308rusKasutamise kordTo\u0308o\u0308korralduse reeglidTasulised teenused \u2013 ma\u0308a\u0308rusTeavikute tasuta vo\u0303o\u0303randamise ja mu\u0308u\u0308gi kordIsikuandmete to\u0308o\u0308tlemise kordKomplekteerimispo\u0303himo\u0303ttedLahtiolekuajadAruandedStatistikaNo\u0303ukoguAjalugu"}, {"text_idx": "#000002", "text": "ArengukavaPo\u0303hima\u0308a\u0308rusKasutamise kordTo\u0308o\u0308korralduse reeglidTasulised teenused \u2013 ma\u0308a\u0308rusTeavikute tasuta vo\u0303o\u0303randamise ja mu\u0308u\u0308gi kordIsikuandmete to\u0308o\u0308tlemise kordKomplekteerimispo\u0303himo\u0303ttedLahtiolekuajad"}, {"text_idx": "#000003", "text": "Edasta tellimissoovitusLugejaks vormistamineRaamat kadunud, viivisedInfoteenindusKoduteenindusKasutajakoolitusedRaamatukogutunnidAvalik Internetipunkt (AIP) / WifiTasulised teenusedNo\u0303upidamise ruumKaugto\u0308o\u0308Raamatukapp / TagastuskastE-kataloog"}, {"text_idx": "#000004", "text": "Valga maakonna rahvaraamatukogudSu\u0308ndmuste arhiivA. Gailiti nimeline novelliauhindRa\u0308nduriraamatukogu"}, {"text_idx": "#000005", "text": "Raamatukogude aastal ra\u0308a\u0308gime meie raamatukogudest: Kaagja\u0308rve raamatukogu"}, {"text_idx": "#000007", "text": "Ta\u0308navune aasta on kuulutatud raamatukogude aastaks. Valga vallas on ka\u0308esoleva aasta seisuga ku\u0308mme raamatukogu \u2013 keskraamatukogu ja u\u0308heksa haruraamatukogu. Just raamatukogude aastal on kohane vaadata tagasi, aga ka ettepoole \u2013 kust me tuleme, kus oleme praegu ja kuhu oleme teel. Tutvustame meie tublisid raamatukogusid u\u0308kshaaval, seekord teeme tutvust Kaagja\u0308rve raamatukoguga. (Kirja pani Kaagja\u0308rve raamatukogu juhataja Eva Kalu)."}, {"text_idx": "#000008", "text": "Kaagja\u0308rve raamatukogu pakub mitmekesist tegevust"}, {"text_idx": "#000009", "text": "Kaagja\u0308rve raamatukogu sai alguse Kaagja\u0308rve Rahvaraamatukogu Seltsist, mille asutasid 12. novembril 1913. aastal a\u0308rksamad po\u0303llupidajad. Seltsi eestvedajateks olid Johannes Tuvikene, Johannes So\u0308o\u0308t ja J. Rebane. Selts sai raamatukogu pidamiseks tegevusloa 1914. aastal, milles oli kokku 68 asutajaliiget. Kogus oli 1920. aastaks kokku 244 raamatut, 78 lugejat ja tehtud 1673 laenutust. Raha raamatute ostmiseks saadi liikmemaksudest, pidude sissetulekutest ja korjandustest. Seltsi esialgne po\u0303hiu\u0308lesanne oli raamatute soetamine ja laenutamine."}, {"text_idx": "#000010", "text": "1939. aastaks oli raamatukogu jo\u0303udnud heale ja\u0308rjele, sisaldades tol ajal ilmunud klassika paremikku. Pa\u0308rast teist maailmaso\u0303da taasavati Kaagja\u0308rve raamatukogu 7. detsembril 1944. aastal. Raamatukogu tegutses tol ajal rahvamaja agitpunkti punases nurgas, kus sai kokku kasutada 60 m2 ulatuses ruume. Rahvamaja ruumidesse ja\u0308i raamatukogu 1985. aastani. So\u0303jaja\u0308rgsel ajal ha\u0308vitati kahjuks valdav osa Kaagja\u0308rve Raamatukogu Seltsi raamatutest, kuna need olid tol ajal poliitiliselt sobimatud."}, {"text_idx": "#000011", "text": "No\u0303ukogude ajal praktiseeriti palju raamatukoguva\u0308list teenindust, kus organiseeriti rohkemate lugejate va\u0308rbamiseks kirjanduse kojukannet. Keskmiselt oli Kaagja\u0308rve raamatukogul kolm ra\u0308ndraamatukogu ja va\u0308hemalt u\u0308ks laenutuspunkt. Kaagja\u0308rve algkooli juures teenindati lugejaid 1987. aastani."}, {"text_idx": "#000012", "text": "Lugejate ja ku\u0308lastuste arv suurenes oluliselt 1985. aastal pa\u0308rast ku\u0308lakeskuse 3-toalisesse ahiku\u0308ttega korterisse (47 m2) kolimist. Sealtmaalt koliti veel kolm korda:"}, {"text_idx": "#000013", "text": "aastal 4-toalisse mugavustega korterisse (78 m2) majas, kus peale raamatukogu asusid veel sidepunkt, arstipunkt ja kommunaalteenuste kontor.aastal saadi raamatukogule sama suur pind nagu varasemaltki (78 m2), kuid see asus ku\u0308lakeskusest kaugemal.aastal liikus raamatukogu samasse korterelamusse (Keskuse 11), kus tegutseti ka aastal 1994. Kasutusel on kaks korterit \u2013 u\u0308ks raamatukogu, teine ku\u0308lakeskuse jaoks.aastal sai raamatukogu endale esimese arvuti, millega seoses avati avalik internetipunkt (AIP), mille ku\u0308lastatavus oli va\u0308ga suur, sest tegemist oli ku\u0308la u\u0308he esimese arvutiga. Headest arengutest on ma\u0308rkimisva\u0308a\u0308rne, et 2021. aastal sai raamatukogu ko\u0308o\u0308ginurga, kus on vo\u0303imalik erinevaid o\u0303pitube ja u\u0308ritusi la\u0308bi viia."}, {"text_idx": "#000014", "text": "Hea on to\u0303deda, et raamatukoguga u\u0308hes majas asub ka lasteaed, kellega teeme tihedalt koosto\u0308o\u0308d. Koos va\u0308ikeste so\u0303pradega meisterdame, joonistame, loeme ja teeme palju erinevaid tegevusi. Nii anname juba maast madalast edasi teadmist, et raamatukogu pole u\u0308ksnes koht, kust laenutada raamatuid, vaid siin on vo\u0303imalus va\u0308ga paljudeks erinevateks tegevusteks. Reedeti tegutseb raamatukogus ka lastele mo\u0303eldud kunstiring, mis on va\u0308ikeste kunstnike seas va\u0308ga armastatud."}, {"text_idx": "#000015", "text": "Kaagja\u0308rve raamatukogu ku\u0308lastajad on va\u0308ga toredad ja toetavad. Olen proovinud tuua raamatukokku palju uusi su\u0308ndmusi ja traditsioone eesma\u0308rgiga kutsuda rohkem inimesi raamatukogusse. Ootan ka kogukonna initsiatiivi. Hea on tunda, et ku\u0308laelanikud teavad, et neil on olemas koht, kuhu neid alati oodatakse ning kust saavad nad abi ja tuge. Raamatukokku on loodud ka kaugto\u0308o\u0308koht \u2013 rahulik paik, kuhu igau\u0308ks saab to\u0308o\u0308d tegema tulla. Kaugto\u0308o\u0308koha puhul on suurepa\u0308rane ka see, et koolito\u0308o\u0308 tegemisel saab vajalikku materjali alati raamatukogust otsida. Soovin ko\u0303igile ilusat raamatukogude aastat ja ootan Teid ikka raamatukogus!"}, {"text_idx": "#000016", "text": "Huvitavaid noppeid Kaagja\u0308rve raamatukogu ajaloost"}, {"text_idx": "#000017", "text": "Kaagja\u0308rve Rahvaraamatukogu Selts asutati 12. novembril 1913. aastal. Asutajateks olid tolleaegsed a\u0308rksamad po\u0303llupidajad eesotsas Joh. Tuvikene, Joh. So\u0308o\u0308t, J. Rebane jt.Avaliku raamatukogu avamiseks anti luba 1914. aastal (Postimees 20. jaanuar 1914 nr 15 lk 3).ma\u0308rtsil 1914 pidas selts oma esimese koosoleku. Kahe kuu tegutsemise tulemused: liikmeid 68, sissetulek 124 rubla, va\u0308ljaminek 60 rubla. Otsustati muretseda vajalikku inventari (Postimees 11. ma\u0308rts 1914 nr 57 lk 2).Tegutsemiseks u\u0308u\u0308riti ruum endise Kaagja\u0308rve mo\u0303isa Ja\u0308rve ko\u0303rtsi majas. Algaastail tuli seltsil vo\u0303idelda suurte raskustega. Alles siis, kui saadi annetuste toel muretseda na\u0308itelava jaoks vajalikud asjad ja korraldada pidusid, hakkas seltsi majanduslik olukord paranema. Ruumides tehti remonti.a. jaanipa\u0308eval peeti esimene pidu oma remonditud ruumides. Ette kanti kaks segakoori laulu, kaks na\u0308itema\u0308ngu ja naljaettekandeid. Peo sissetulek oli 1200 marka.aastal toetas riik raamatukogusid. Kaagja\u0308rve rahvaraamatukogu sai 2500 marka toetust. Peale selle saadi veel 7 nimetust raamatuid, igat 7 eksemplari. Raamatukogusid toetas Eesti riik ka edaspidi.aasta koosolekul otsustati ko\u0303rtsihoone u\u0308mber ehitada. Selleks otsustati vo\u0303tta laenu kultuurkapitalist. Projekti ja\u0308rgi la\u0308heb u\u0308mberehitus maksma 404 040 marka. Ehituse ka\u0308igus viiakse na\u0308itelava hoone teise otsa endise ko\u0303rtsi rehealusesse. Peale selle saavad oma korralikud toad na\u0308itlejad, jalutus-, riidehoiu-, einelaua ja raamatukogu ruumid. Majahoidja saab elukorteri. Saalis on ette na\u0308htud 182 istekohta, peale selle seisukohad.aasta koosolekul otsustati astuda haridusliidu liikmeks ja muuta po\u0303hikirja.aasta koosolekul no\u0303uti, et juhatus astuks samme seltsi maa ja majade a\u0308ra ostmiseks.Aastatel 1940 \u2013 1944 raamatukogu ilmselt ei to\u0308o\u0308tanud ja raamatud olid laiali kantud. Raamatud korjas kokku 1944. aastal E. Tompel, kui asus rammatukoguhoidja ametisse. Peale so\u0303da to\u0308o\u0308tas raamatukogu kahes va\u0308ikses toas Ja\u0308rve ko\u0303rtsi hoones.Viieku\u0308mnendatel aastatel oli Kaagja\u0308rve raamatukogu ENSV parim ning hoidis kolm aastat ja\u0308rjest enda ka\u0308es ENSV kultuuriministeeriumi ra\u0308ndlippu.aastal asus to\u0308o\u0308le Mare Lillemets ja raamatukogu kolis Alamo\u0303isasse u\u0308hte 3-toalisse ahjuku\u0308ttega korterisse.aastal koliti u\u0308mber 4-toalisse keskku\u0308ttega korterisse."}, {"text_idx": "#000018", "text": "MIRKO su\u0308nnipa\u0308evana\u0308dal a\u0308rgitab mugavalt raamatuid laenutama28.09.2023 - 16:43Ulvi Lind on \u201cLasteraamatukoguhoidja 2023\u201d nominent!26.09.2023 - 15:34Kuu viimasel reedel on siseto\u0308o\u0308pa\u0308ev25.09.2023 - 10:19Lugemishuvi on vo\u0303imsalt kasvanud19.09.2023 - 16:58Suur Suvelo\u0303pupidu Lu\u0308llema\u0308el15.09.2023 - 10:23"}, {"text_idx": "#000019", "text": "Iga kuu viimasel reedel on raamatukogu suletud \u2013 siseto\u0308o\u0308pa\u0308ev"}, {"text_idx": "#000021", "text": "Lastekirjanduse osakond laste@valgark.ee / 766 9984"}]